CELEX: 32010D0323
Language: da
Date: 2010-06-10 00:00:00
Title: 2010/323/: Kommissionens afgørelse af 10. juni 2010 om indrømmelse af en undtagelse fra gennemførelsen af Europa-Parlamentets og Rådets forordning (EF) nr. 1165/2008 om statistikker over husdyrbestande og kødproduktion for så vidt angår Bulgarien og Tyskland (meddelt under nummer K(2010) 3617)

11.6.2010   
            
            
               DA
            
            
               Den Europæiske Unions Tidende
            
            
               L 145/15
            
         KOMMISSIONENS AFGØRELSE
   af 10. juni 2010
   om indrømmelse af en undtagelse fra gennemførelsen af Europa-Parlamentets og Rådets forordning (EF) nr. 1165/2008 om statistikker over husdyrbestande og kødproduktion for så vidt angår Bulgarien og Tyskland
   (meddelt under nummer K(2010) 3617)
   (Kun den bulgarske og den tyske udgave er autentiske)
   (2010/323/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1165/2008 af 19. november 2008 om statistikker over husdyrbestande og kødproduktion og om ophævelse af Rådets direktiv 93/23/EØF, 93/24/EØF og 93/25/EØF (1), særlig artikel 20, stk. 1,
   under henvisning til anmodning indgivet af Bulgarien den 10. februar 2009,
   under henvisning til anmodning indgivet af Tyskland den 20. marts 2009, og
   ud fra følgende betragtninger:
   
               (1)
            
            
               I henhold til artikel 20 i forordning (EF) nr. 1165/2008 kan Kommissionen indrømme medlemsstaterne en undtagelse fra gennemførelsen af nævnte forordning, hvis anvendelsen af forordningen kræver omfattende tilpasninger af deres statistiske systemer og kan forventes at forårsage betydelige praktiske problemer.
            
         
               (2)
            
            
               Bulgarien og Tyskland bør i overensstemmelse med deres anmodning indrømmes en sådan undtagelse.
            
         
               (3)
            
            
               I henhold til forordning (EF) nr. 1165/2008 skal en medlemsstat, som er blevet indrømmet en undtagelse indtil den 1. januar 2010, fortsat anvende bestemmelserne i Rådets direktiv 93/23/EØF (2), 93/24/EØF (3) og 93/25/EØF (4) frem til denne dato.
            
         
               (4)
            
            
               I henhold til forordning (EF) nr. 1165/2008 skal en medlemsstat, som er blevet indrømmet en undtagelse indtil den 1. januar 2011, fortsat anvende bestemmelserne i direktiv 93/25/EØF frem til denne dato —
            
         VEDTAGET DENNE AFGØRELSE:
   Artikel 1
   1.   Bulgarien og Tyskland indrømmes en undtagelse fra anvendelsen af forordning (EF) nr. 1165/2008 for en periode, der udløber den 1. januar 2010.
   2.   Tyskland indrømmes en undtagelse fra anvendelsen af forordning (EF) nr. 1165/2008 for så vidt angår får og geder for en periode, der udløber den 1. januar 2011.
   Artikel 2
   Denne afgørelse er rettet til Republikken Bulgarien og Forbundsrepublikken Tyskland.
   Denne afgørelse anvendes fra den 1. januar 2009.
   
      Udfærdiget i Bruxelles, den 10. juni 2010.
      
         
            På Kommissionens vegne
         
         Olli REHN
         
            Medlem af Kommissionen
         
      
   
   
      (1)  EUT L 321 af 1.12.2008, s. 1.
   
      (2)  EFT L 149 af 21.6.1993, s. 1.
   
      (3)  EFT L 149 af 21.6.1993, s. 5.
   
      (4)  EFT L 149 af 21.6.1993, s. 10.